Общинска избирателна комисия Поморие

**РЕШЕНИЕ
 №86-МИ**

**Поморие 08.10.2019**

**ОТНОСНО:** Жалба от Иван Атанасов Алексиев - регистриран кандидат за кмет на община Поморие в изборите на 27.10.2019 г.

В Общинска избирателна комисия – Поморие е постъпила жалба вх.рег.№066/ 07.10.2019 г. от Иван Атанасов Алексиев - регистриран кандидат за кмет на община Поморие в изборите на 27.10.2019 г., с която сигнализира за нерегламентирано поставяне на агитационни материали.

Посочени са конкретни факти и обстоятелства, обосноваващи нерегламентирано поставяне на агитационни материали.

Общинска избирателна комисия извърши незабавна проверка на място на посочените факти и констатира, че:

1. В с. Каменар има разлепени агитационни материали на установеното в заповедта на кмета – място, както и извън него, а именно:

- На чешмата посочена в жалбата – на лицевата част видимо са отстранени агитационните материали, а на страничните стени са налични.

- На преместваема търговска сергия – щанд – плаката е частично отстранен, но номера се вижда на регистрираната местна коалиция.

- На електрическите табла и стълбове – налични.

2. В гр. Ахелой на цитираните две улици / ул. „Цар Симеон” и ул. „Слънчев бряг”/, 49 броя агитационни материали са разположени по ел. табла и стълбове - нерегламентирани места.

На регламентираното място – Читалище „Светлина” 1934 г. – материалите са залепени на стените, а не на определените витрини. Секретарят на читалището твърди, че не могат да бъдат отстранени.

3. В гр. Каблешково на цитираната улица – ул. „Черно море” от № 23 до № 40 10 броя нерегламентирани материали от същата местна коалиция – на хранителен магазин до автогарата и дрогерия, частни имоти, проведохме разговор със собствениците, които не са давали съгласие за залепяне от външната страна на тези агитационни материали.

4. В с. Медово са разположени агитационни материали на 15 места на цитираната местна коалиция.

Констатира се наличие на нерегламентирано поставяне на агитационни материали, което представлява нарушение на Изборния кодекс- 183 ал.3 ИК. Съгласно разпоредбата на чл.186 ИК следва настоящото решение да бъде изпратено на Вр. И.Д. Кмет на Община Поморие за изпълнение на правомощията по чл.186 ал.1 ИК

 Общинска избирателна комисия намира жалбата за основателна.

Предвид горното и на основание чл.87, ал.1, т.1, във връзка с чл. 186 ал.1 от ИК, Общинска избирателна комисия- Поморие, констатира нерегламентирано поставяне на агитационни материали на местата посочени в мотивите на настоящото решение от Янчо Зафиров Славов- регистриран кандидат за кмет на град Поморие от местна коалиция „Движение 21 и ПП Алтернатива за българското възраждане АБВ” и поради това

**Р Е Ш И:**

Констатира нарушение на чл.183 ал.3 от ИК от страна на Янчо Зафиров Славов- регистриран кандидат за кмет на град Поморие от местна коалиция Движение 21 (Алтернатива за Българското Възраждане /АБВ/) – поставяне на агитационни материали на места, които не са определени за тази цел.

Настоящото решение да бъде изпратено на Вр. И.Д. Кмет на Община Поморие за изпълнение на правомощията по чл.186 ал.1 ИК

Зам.Председател: .....................

 /Кольо Георгиев Николов/

Секретар:.......................

 / Пенка Янкова Вакрилова/